b'\n_START_ARTICLE_\nPovodni mo\xc5\xbe (Slovenska ljudska pravljica)\n_START_SECTION_\nObnova\n_START_PARAGRAPH_\nPravljica govori o de\xc4\x8dku, ki se je rad kopal. Nekega dne se je zaradi narasle vode za\xc4\x8del utapljati. V zadnjem trenutku ga je re\xc5\xa1il povodni mo\xc5\xbe (po slovanskem verovanju so povodni mo\xc5\xbeje zli, hudobni in ho\xc4\x8dejo \xc4\x8dloveka utopiti) in ga odpeljal v svoj grad na dnu vode. Povodni mo\xc5\xbe je de\xc4\x8dku na vsak na\xc4\x8din \xc5\xbeelel ustre\xc4\x8di in mu ponujal vse svoje bogastvo, vendar ni\xc4\x8d ni moglo nadomestiti de\xc4\x8dkove dru\xc5\xbeine.\n_START_SECTION_\nAnaliza pravljice\n_START_PARAGRAPH_\nPripovedovalec: tretjeosebni ali avktorialni_NEWLINE_Knji\xc5\xbeevni prostor: grad pod vodo_NEWLINE_Knji\xc5\xbeevni \xc4\x8das: neznan_NEWLINE_Knji\xc5\xbeevne osebe: \xe2\x80\xa2 glavni osebi: de\xc4\x8dek, povodni mo\xc5\xbe \xe2\x80\xa2 stranske osebe: o\xc4\x8de, mati, brat, sestra_NEWLINE_Motiv: motiv povodnega mo\xc5\xbea, motiv de\xc4\x8dka, motiv dru\xc5\xbeine, motiv dragocenosti, motiv vodne globine, motiv sre\xc4\x8de, motiv rev\xc5\xa1\xc4\x8dine, motiv osamljenosti_NEWLINE_Tema: Osamljeni povodni mo\xc5\xbe ugrabi revnega de\xc4\x8dka_NEWLINE_Ideja: Najve\xc4\x8dje bogastvo \xc4\x8dloveka ni v materialnih dobrinah, temve\xc4\x8d v dru\xc5\xbeini, ki mu stoji ob strani._NEWLINE_Simbolika: - hi\xc5\xa1a kot simbol dru\xc5\xbeinske sre\xc4\x8de - zlato in biseri kot simbol materialnih dobrin_NEWLINE_Okrasni pridevki: drobni de\xc4\x8dek, prostrano kraljestvo, lepi de\xc4\x8dek, prekrasni grad, svetlo srebro, drobni moj de\xc4\x8dek, naj\xc4\x8distej\xc5\xa1e zlato, \xc4\x8darobni zlati zakladi, revna obleka_NEWLINE_Pomanj\xc5\xa1evalnice: bratec, sestrica, mizica, igra\xc4\x8dka, posteljica, koti\xc4\x8dek_NEWLINE_Ljudsko \xc5\xa1tevilo: 3 razli\xc4\x8dne sobe (steklena, srebrna, zlata)\n_START_SECTION_\nLiki\n_START_PARAGRAPH_\nDe\xc4\x8dek je ena izmed glavnih oseb v pravljici. Zaradi neposlu\xc5\xa1nosti oz. kr\xc5\xa1itve prepovedi se znajde v rokah negativca oz. \xc5\xa1kodljivca, ki sku\xc5\xa1a ugoditi vsem njegovim \xc5\xbeeljam, da bi le ostal pri njemu. De\xc4\x8dek kljub vsem darilom izbere dom._NEWLINE_Povodni mo\xc5\xbe je druga glavna oseba v pravljici, ki sprva nastopi v vlogi negativca oz. \xc5\xa1kodljivca, saj de\xc4\x8dka ugrabi, a se v zaklju\xc4\x8dku le izka\xc5\xbee za junaka, ki de\xc4\x8dka vrne nazaj k njegovi dru\xc5\xbeini._NEWLINE_Suho zlato in biseri nastopijo kot sredstvo za odpravo rev\xc5\xa1\xc4\x8dine._NEWLINE_Hi\xc5\xa1a na za\xc4\x8detku simbolizira rev\xc5\xa1\xc4\x8dino, v zaklju\xc4\x8dku pa nastopi kot simbol dru\xc5\xbeinske sre\xc4\x8de._NEWLINE_Vodno kraljestvo povodnemu mo\xc5\xbeu predstavlja vse bogastvo globin, obenem pa tudi osamljenost._NEWLINE_O\xc4\x8de, mati, brat in sestra predstavljajo de\xc4\x8dku varnost v obliki nematerialnega bogastva, ki mu pomeni vse, povodnemu mo\xc5\xbeu pa tisto \xc4\x8desar nima.\n_START_SECTION_\nInterpretacija dela\n_START_PARAGRAPH_\nInterpretacija knji\xc5\xbeevnega dela po Vladimirju J. Proppu: Izhodi\xc5\xa1\xc4\x8dna situacija pravljice je odhod de\xc4\x8dka od doma, ki kljub prepovedi odide k vodi. Nato se pojavi povodni mo\xc5\xbe, ki ima skozi pravljico ve\xc4\x8d razli\xc4\x8dnih funkcij. Prvi\xc4\x8d nastopi v vlogi \xc5\xa1kodljivca, ki de\xc4\x8dka ugrabi. Drugi\xc4\x8d nastopi v vlogi preizku\xc5\xa1evalca, saj posku\xc5\xa1a z bogastvom de\xc4\x8dka zvabiti, da bi za vedno ostal v njegovem kraljestvu. Tretji\xc4\x8d v vlogi junaka, saj de\xc4\x8dka ne utopi, temve\xc4\x8d ga re\xc5\xa1i. Ko ga vrne njegovi dru\xc5\xbeini in mu da \xc5\xa1e zlato in bisere se izka\xc5\xbee v vlogi darovalca.'